Sledila sta 2 sezoni životarjenja pri Jordanu. V sezoni 2002 je zbral vsega 7 točk, moštvo pa je po koncu sezone zgubilo Hondine motorje, vzelo pa je nekonkurenčne Fordove. Nato je prišla dirka v Interlagosu, ki je potekala v sila deževnih razmerah. Fiscihella je taktično dobro peljal dirko, v 56. krogu je prišel v vodstvo. Nato pa se je zgodila nesreča Fernanda Alonsa in Marka Webbra in dirka je bila prekinjena. Najprej se je Fisichella veselil svoje prve zmage, vendar so zmago kmalu po koncu pripisali Kimiju Raikkonenu. Pojavila se je špekulacija, če je Raikkonen sploh zmagovalec, saj v primeru prekinjene dirke velja vrstni red dva kroga pred prekinitvijo. Namreč ugotovljeno je bilo, da je Fisichella začel svoj 56. krog le malo pred prekinitvijo, tako da so mu komisarji naknadno priznali zmago. V isti sezoni je bil še enkrat sedmi.